એ રાત્રે મામડદેવ ને ઊંઘ ન આવી. એમના દિલમાં આ શક્તિ સ્વરૂપ સાતેય પુત્રીઓના વિચારો ધુમી રહ્યા. શું ભગવાન શંકરે દીધેલ પુત્રીઓને આદ્યશક્તિ-મહાગૌરી પાર્વતીજીએ દૈવી શક્તિ અર્પી હશે ! કે પોતે દેવીભક્ત ચારણ કુળના હોઈ આ ચારણ કન્યાઓમાં આદ્યશક્તિએ અકળ- વાસ કર્યો હશે ! ના, ના, એમ ન હોય, સાક્ષાત આદ્યશક્તિ માં શું મારા જેવા ગરીબ ગઢવીના ઘરમા પગલાં પાડે ખરાં? ને શક્તિદેવી તે કાંઈ આમ પામર માનવીના ઉંદરે અવતાર લેય ખરી ? તો…વળી આ નેતરાની નાગણુ ને રવૈયાના નાગ… આ બધું શું ? એય… ખાલી ભ્રમ ?…એ તો આ…બુઢાપાવાળી આંખોનો દોષ…શક્તિ આમ લોકમાં જન્મ તો નો જ લે…